نیوزیلند نینگ فدرال پارلمانیده 15- مارچ کونیده ایککی مسجد گه قره ته اویوشتیریلگن ترورچیلیک هجومی عاقبتیده جان بیرگن کیشی لرنینگ روحی گه قرآن کریم تلاوت قیلیندی.
نیوزیلند دولت نشرات اداره سی, پارلمان نینگ اوشبو حادثه آرتیدن بولگن بیرینچی ییغیلیشی نی قرآن کریم تلاوتی بیلن باشله گن لیگی نی بیلدیردی.
قرآن عظیم الشان دن بیر نیچه آیت مبارکه تلاوت قیلینیشی آرتیدن ایسه نیوزیلند باش وزیری جاسینده آردرن معروضه قیلدی.
آردرن, "ترورچیلیک هجومی عاقبتیده جان بیرگن کیشی لر بیز ایدیک. اولر نینگ بیز ایکن لیگی اوچون عزالی میز" دییه قید ایتدی.
جان بیرگن کیشی لر نینگ عایله لری گه تسلیت بیلدیرگن آردرن, سوز لری نی, "هردایم سیزنینگ یانینگیزده میز" شکلیده دوام ایتتیردی.
عینی دمده آردرن, ترورچی گه مانع بولیش گه حرکت قیلگن کیشی لر و تروریست نی اوشله گن پولیس لر گه منتدارچیلیک بیلدیردی.
نیوزیلند نینگ کرایست چرچ شهریده, 15- مارچ کونیده جمعه نمازی جریانیده ایککی مسجد گه کیریب اوق اوزگن ترورچی 50 کیشی نینگ جان بیریشی گه سبب بولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
